CELEX: 62012CA0300
Language: hr
Date: 2014-01-16 00:00:00
Title: Predmet C-300/12: Presuda Suda (prvo vijeće) od 16. siječnja 2014. (zahtjev za prethodnu odluku Bundesfinanzhof — Njemačka) — Finanzamt Düsseldorf-Mitte protiv Ibero Tours GmbH (Porez na dodanu vrijednost — Transakcije koje obavljaju putnički agenti — Odobravanje cjenovnih popusta putnicima — Određivanje oporezivog iznosa isporukâ usluga koje se izvršavaju u okviru djelatnosti posredovanja)

22.3.2014   
            
            
               HR
            
            
               Službeni list Europske unije
            
            
               C 85/4
            
         Presuda Suda (prvo vijeće) od 16. siječnja 2014. (zahtjev za prethodnu odluku Bundesfinanzhof — Njemačka) — Finanzamt Düsseldorf-Mitte protiv Ibero Tours GmbH
   (Predmet C-300/12) (1)
   
   (Porez na dodanu vrijednost - Transakcije koje obavljaju putnički agenti - Odobravanje cjenovnih popusta putnicima - Određivanje oporezivog iznosa isporukâ usluga koje se izvršavaju u okviru djelatnosti posredovanja)
   2014/C 85/07
   Jezik postupka: njemački
   
      Sud koji je uputio zahtjev
   
   Bundesfinanzhof
   
      Stranke glavnog postupka
   
   
      Tužitelj: Finanzamt Düsseldorf-Mitte
   
      Tuženik: Ibero Tours GmbH
   
      Predmet
   
   Zahtjev za prethodnu odluku — Bundesfinanzhof — Tumačenje članka 11. slova C stavka 1. i članka 26. Direktive 77/388/EEZ: Šesta direktiva Vijeća od 17. svibnja 1977. o usklađivanju zakona država članica koji se odnose na poreze na promet — Zajednički sustav poreza na dodanu vrijednost: jedinstvena osnovica za razrezivanje (SL L 145, str. 1.) — Transakcije koje obavljaju putnički agenti — Odobravanje cjenovnih popusta putnicima koje ima za posljedicu smanjenje provizije putničkog agenta — Određivanje oporezivog iznosa u okviru djelatnosti posredovanja
   
      Izreka
   
   Odredbe Šeste direktive Vijeća 77/388/EEZ od 17. svibnja 1977. o usklađivanju zakona država članica koji se odnose na poreze na promet — zajednički sustav poreza na dodanu vrijednost: jedinstvena osnovica za razrezivanje treba tumačiti na način da se načela koja je Sud Europske unije odredio u presudi od 24. listopada 1996., Elida Gibbs (C-317/94), koja se odnose na određivanje oporezivog iznosa kod poreza na dodanu vrijednost ne primjenjuju kada putnički agent, djelujući kao posrednik, dodijeli konačnom potrošaču, na vlastitu inicijativu i na vlastiti trošak, smanjenje cijene za osnovnu isporuku koju izvršava organizator putovanja.
   
      (1)  SL C 287, 22.9.2012.